**SIA “MAŠĪNBŪVES KOMPETENCES CENTRS”**

Vien. reģ. Nr. 40103991025

Brīvības gatve 223, Rīga, LV-1039

**Kārtība, kādā Mašīnbūves kompetences centrs izvērtē pētniecības projektu pieteikumus**

*Apstiprināta Mašīnbūves kompetences centra*

*Pētniecības projektu atlases padomes 16.11.2022. sēdē*

Dokumenta projektu “Kārtība, kādā Mašīnbūves kompetences centrs izvērtē pētniecības projektu pieteikumus” pirms kompetences centra projekta iesnieguma iesniegšanas Kohēzijas politikas fondu vadības informācijas sistēmā (turpmāk – Vadības informācijas sistēma) apstiprina kompetences centra valde.

Kārtību, kādā kompetences centrs izvērtē pētniecības projektu pieteikumus, apstiprina pētniecības projektu atlases padome pirmajā padomes sēdē pēc kompetences centra projekta iesnieguma iesniegšanas dienas Vadības informācijas sistēmā.

SATURS

[**I Pētniecības projektu atlases kritēriji** 3](#_Toc119317232)

[**1.** **Atbilstības kritēriji** 3](#_Toc119317233)

[**1.1.** **Pētniecības projekta iesniedzēja atbilstības kritēriji** 3](#_Toc119317234)

[**1.2.** **Pētniecības projekta atbilstības kritēriji** 3](#_Toc119317235)

[**2.** **Kvalitatīvie kritēriji** 5](#_Toc119317236)

[**3.** **Ietekmes kritēriji** 5](#_Toc119317237)

[**4.** **Izpildes kritēriji** 6](#_Toc119317238)

[**5.** **Papildus vērtēšana** 9](#_Toc119317239)

[**II Komercdarbības atbalsta piešķiršanas kārtība** 10](#_Toc119317240)

# **I Pētniecības projektu atlases kritēriji**

Pētniecības projektu atlases kritēriji ietver:

1. Atbilstības kritērijus (priekšizvērtējuma kritēriji):
   1. Pētniecības projekta iesniedzēja atbilstības kritērijus;
   2. Pētniecības projekta atbilstības kritērijus.
2. Kvalitatīvos kritērijus;
3. Ietekmes kritērijus;
4. Izpildes kritērijus;
5. Papildus vērtēšanu un kritērijus, kas pielietojami, ja vairākiem pētniecības projektiem ir vienāds punktu skaits, bet pieejamais finansējums nav pietiekams visu pētniecības projektu apstiprināšanai.
6. **Atbilstības kritēriji**
   1. **Pētniecības projekta iesniedzēja atbilstības kritēriji**

|  |  |  |
| --- | --- | --- |
| **Nr.** | **Kritērijs** | **Atbilstība**  **(vērtē ar “Jā” vai “Nē”)** |
| 1.1.1 | Pētniecības projekta iesniedzējs **nav grūtībās nonācis** saimnieciskās darbības veicējs, kā arī tas neatbilst grūtībās nonākuša saimnieciskās darbības veicēja statusam saskaņā ar MK noteikumiem[[1]](#footnote-1) par pasākuma īstenošanu. | **Jā** (izpildās)  **Nē** (neizpildās, projekts noraidāms)  Kritērijs ir izslēdzošs |
| 1.1.2 | Pētniecības projekta iesniedzējs neatbilst **izslēgšanas kritērijiem**, kas noteikti Komisijas regulas Nr. 2018/1046 136. pantā. | **Jā** (izpildās)  **Nē** (neizpildās, projekts noraidāms)  Kritērijs ir izslēdzošs |
| 1.1.3 | Pētniecības projekta iesniedzējam Latvijas Republikā **nav nodokļu parādu**, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, izņemot nodokļu maksājumus, kam ar Valsts ieņēmumu dienesta lēmumu nodokļu maksājumu termiņš ir pagarināts vai atlikts saskaņā ar likuma "Par nodokļiem un nodevām" 24. panta pirmo daļu. | **Jā** (izpildās)  **Nē** (neizpildās)  Kritērijs ir izslēdzošs |
| 1.1.4 | Pētniecības projekta iesniedzējs atbilst **komercdarbības atbalsta nosacījumiem** atbilstoši Ministru kabineta noteikumos par pasākuma īstenošanu noteiktajam (šajā kritērijā tiek vērtēta nozares atbilstība, darbību atbilstība, kā arī pieprasītā de minimis finansējuma apjoma atbilstība). | **Jā** (izpildās)  **Nē** (neizpildās, projekts noraidāms)  Kritērijs ir izslēdzošs |

* 1. **Pētniecības projekta atbilstības kritēriji**

|  |  |  |
| --- | --- | --- |
| **Nr.** | **Kritērijs** | **Atbilstība**  **(vērtē ar “Jā” vai “Nē”)** |
| 1.2.1 | Pētniecības projekts atbilst **viedās specializācijas jomai** - viedie materiāli, tehnoloģijas un inženiersistēmas – modernas ražošanas tehnoloģijas un inženiersistēmas | **Jā** (izpildās)  **Nē** (neizpildās, projekts noraidāms)  Kritērijs ir izslēdzošs |
| 1.2.2 | Pētniecības projekts **netiks īstenots** **neatbalstāmā nozarē** un netiks veiktas neatbalstāmās darbības saskaņā ar MK noteikumiem. | **Jā** (izpildās)  **Nē** (neizpildās, projekts noraidāms)  Kritērijs ir izslēdzošs |
| 1.2.3 | Ja pētniecības projekta plānotais ieviešanas termiņš ir garāks par sešiem mēnešiem, pētniecības projekta iesniegumā ir norādīti **pētniecības projekta posmi**, pēc kuru pabeigšanas tiek pārvērtēta pētniecības projekta turpināšanas lietderība. | **Jā** (izpildās)  **Nē** (neizpildās)  Kritērijs ir izslēdzošs |
| 1.2.4 | Pētniecības projekts atbilst 4.-8. tehnoloģiskās gatavības līmenim (**TRL**) | **Jā** (izpildās)  **Nē** (neizpildās)  Kritērijs ir izslēdzošs |
| 1.2.5 | Pētniecības projektā paredzēta sadarbība ar pētniecības un zināšanu izplatīšanas organizāciju vai arī citu komersantu, kas nodarbina attiecīgās zinātnes jomā strādājošus zinātniekus (zinātņu doktorus) un kura saimnieciskā darbība ir saistīta ar šādu pakalpojumu sniegšanu vai pētniecības projekta iesniedzējs var pierādīt, ka spēj veikt pētniecības un attīstības darbus paša spēkiem. | **Jā** (izpildās)  **Nē** (neizpildās)  Kritērijs ir izslēdzošs |
| 1.2.6 | Principa "nenodarīt būtisku kaitējumu" ievērošana:   1. darbību uzskata par tādu, kas nodara būtisku kaitējumu klimata pārmaiņu mazināšanai, ja tā rada ievērojamas siltumnīcefekta gāzu (SEG) emisijas; 2. darbību uzskata par tādu, kas nodara būtisku kaitējumu attiecībā uz mērķi “pielāgošanās klimata pārmaiņām”, ja tā izraisa pašreizējā klimata un gaidāmā klimata nelabvēlīgās ietekmes palielināšanos uz pašu darbību vai uz cilvēkiem, dabu vai aktīviem; 3. darbību uzskata par tādu, kas nodara būtisku kaitējumu ilgtspējīgai ūdens un jūras resursu izmantošanai un aizsardzībai, ja tā kaitē ūdensobjektu labam stāvoklim vai to labam ekoloģiskajam potenciālam, ieskaitot virszemes ūdeņus un gruntsūdeņus, vai jūras ūdeņu labam vides stāvoklim; 4. darbību uzskata par tādu, kas nodara būtisku kaitējumu aprites ekonomikai, ieskaitot atkritumu rašanās novēršanu un to reciklēšanu, ja tā rada būtisku neefektivitāti materiālu izmantošanā vai dabas resursu tiešā vai netiešā izmantošanā, vai ja tā būtiski palielina atkritumu rašanos, sadedzināšanu vai apglabāšanu, vai ja atkritumu ilgtermiņa apglabāšana var radīt būtisku un ilgtermiņa kaitējumu videi; 5. darbību uzskata par tādu, kas nodara būtisku kaitējumu piesārņojuma novēršanai un kontrolei, ja tās rezultātā būtiski pieaug piesārņotāju emisijas gaisā, ūdenī vai zemē; 6. darbību uzskata par tādu, kas nodara būtisku kaitējumu bioloģiskās daudzveidības un ekosistēmu aizsardzībai un atjaunošanai, ja tā būtiski kaitē ekosistēmu labam stāvoklim un izturētspējai vai kaitē dzīvotņu un sugu, t. sk. Savienības nozīmes dzīvotņu un sugu, aizsardzības statusam. | **Jā** (izpildās, tiek ievērots princips “nenodarīt būtisku kaitējumu”)  **Nē** (neizpildās[[2]](#footnote-2), projekts noraidāms)  Kritērijs ir izslēdzošs |

1. **Kvalitatīvie kritēriji**

|  |  |  |
| --- | --- | --- |
| **Nr.** | **Kritērijs** | **Vērtējums** |
| 2.1 | Pētniecības projekts atbilst starpnozaru pētījuma definīcijai: saimnieciskās darbības statistiskās klasifikācijas kodi (NACE kodi) atšķiras pirmajā līmenī un saimnieciskās darbības veicēji ir sadarbības partneri un nodrošina tāda veida sadarbību, kas atbilst efektīvas sadarbības definīcijai[[3]](#footnote-3), dodot ieguldījumu pētījuma īstenošanā un dalot riskus, rezultātus un intelektuālo īpašumu. | Jā (izpildās): projekts ir prioritārs[[4]](#footnote-4)  Nē (neizpildās): projekts tiek vērtēts pēc prioritāriem projektiem  Nav izslēdzošais kritērijs. |
| 2.2 | Pētniecības projekta iesniedzējam ir **pieredze sadarbībā ar zinātniskajām institūcijām** (kopīgi veikti pētījumi vai pasūtīti pētījumi, pamato projekta iesniedzēja sagatavota izziņa) vai pēdējo trīs noslēgto finanšu gadu laikā pirms pētniecības projekta iesnieguma iesniegšanas tas ir izstrādājis un ieviesis ražošanā **jaunu produktu vai tehnoloģiju (**pamato projekta iesniedzēja sagatavota izziņa). | Minimālais punktu skaits 0.  Jā (izpildās): 5 punkti  Nē (neizpildās): 0 punkti  Nav izslēdzošais kritērijs. |
| 2.3 | Pētniecības projekta komercializācijas potenciāls - **eksperimentālās izstrādes īpatsvars** nofinansējuma apmēra (granta):   1. 100 procenti no finansējuma apmēra ir paredzēts eksperimentālajām izstrādnēm; 2. no 85 līdz 99,99 procentiem no finansējuma apmēra ir paredzēts eksperimentālajām izstrādnēm; 3. no 65 līdz 84,99 procentiem no finansējuma apmēra ir paredzēts eksperimentālajām izstrādnēm; 4. no 45 līdz 64,99 procentiem no finansējuma apmēra ir paredzēts eksperimentālām izstrādnēm; 5. no 25 līdz 44,99 procentiem no finansējuma apmēra ir paredzēts eksperimentālām izstrādnēm; 6. mazāk par 25 procentiem no finansējuma apmēra ir paredzēts eksperimentālām izstrādnēm. | Minimālais punktu skaits 1.  A: 5 punkti  B: 4 punkti  C: 3 punkti  D: 2 punkti  E: 1 punkts  F: 0 punkti, projekts noraidāms  Kritērijs ir izslēdzošs |

1. **Ietekmes kritēriji**

|  |  |  |
| --- | --- | --- |
| 3.1 | Pētniecības projekta darbību rezultātā tiek nodrošināta **eko-inovatīvu** tehnoloģiju attīstība un ieviešana. | Minimālais punktu skaits 0.  Jā: 1 punkti  Nē: 0 punkti  Nav izslēdzošais kritērijs. |
| 3.2 | Pētniecības projekta iesniedzēja vidējais **eksporta apjoms** no apgrozījuma pēdējo trīs pārskata gadu laikā:   1. vismaz 60 procenti gadā; 2. no 40 līdz 59,99 procentiem gadā; 3. no 20 līdz 39,99 procentiem gadā; 4. mazāk par 20 procentiem gadā. | Minimālais punktu skaits 0.  A: 3 punkti  B: 2 punkti  C: 1 punkti  D: 0 punkti  Nav izslēdzošais kritērijs. |
| 3.3 | Pētniecības projekta **eksportspējas potenciāls**:   * uzņēmumam ir pieredze ārvalstu tirgos un ir aprakstīti pētniecības projekta ietvaros radītā produkta eksporta mērķi; * produkta vai pakalpojuma unikalitāte un konkurētspēja ārvalstu tirgū (ir sniegta detalizēta informācija par produktu/pakalpojumu, ir norādīts tā izmantošanas mērķis, kā arī priekšrocības salīdzinājumā ar līdzīgiem produktiem/pakalpojumiem tirgū); * esošo darbinieku zināšanas un/vai atbilstoši kvalificētu eksporta speciālistu pieejamība (ir sniegta informācija par mārketinga un eksporta speciālistu pieejamību); * atbilstoša ražošanas vai pakalpojuma nodrošināšanas kapacitāte iepriekš definēto mērķu sasniegšanai; * finanšu resursu pietiekamība (ir skaidri aprakstīta un pārbaudāma komersanta finansiālā līdzdalība nepieciešamajā apjomā un finansēšanas avoti).  1. Visi augstāk minētie aspekti pētījumā pilnībā aprakstīti un pamatoti; 2. Augstāk minētie aspekti pētījumā ir aprakstīti, bet aprakstā iztrūkst pienācīgas detalizācijas, lai vērtētājs varētu gūt pārliecību, ka visi augstāk minētie aspekti ir atbilstoši pamatoti un izskaidroti. Ir iespējams pārliecināties par vismaz trīs augstāk minēto aspektu pamatotību; 3. Augstāk minētie aspekti pētījumā aprakstīti un pamatoti nepilnīgi un nepietiekami | Minimālais punktu skaits 0.  A: 2 punkti  B: 1 punkti  C: 0 punkti  Nav izslēdzošais kritērijs. |

1. **Izpildes kritēriji**

|  |  |  |
| --- | --- | --- |
| 4.1 | Pētniecības projektā ir norādīta un analizēta veicamo vai jau veikto investīciju lietderība un pamatotība, kā arī komercializācijas potenciāls   1. Augstāk minētie aspekti pētniecības projektā pilnībā aprakstīti un pamatoti un var pārliecināties, ka pieņēmumi ir objektīvi, komercializācija ir iespējama un ir ekonomiski pamatota; 2. Augstāk minētie aspekti pētniecības projektā ir aprakstīti, bet aprakstā iztrūkst pienācīgas detalizācijas un aprēķini, lai vērtētājs varētu gūt pārliecību, ka augstāk minētie aspekti ir atbilstoši pamatoti un izskaidroti; 3. Augstāk minētie aspekti pētījumā vai nu nav aprakstīti, vai pamatoti nepilnīgi un nepietiekami, kā rezultātā nav iespējams pārliecināties, ka komercializācija ir iespējama un ekonomiski pamatota. | Minimālais punktu skaits 1.  A: 2 punkti  B: 1 punkti  C: 0 punkti, projekts noraidāms  Kritērijs ir izslēdzošs |
| 4.2 | Pētniecības projektā ir pamatota finansējuma stimulējošā ietekme jaunu produktu un tehnoloģiju izstrādei – pētniecības projektā ir pierādīts, ka atbalsts spēj mainīt atbalsta saņēmēja rīcību tādējādi, ka tas īstenos darbības, ko tas neveiktu tirgus (brīvas konkurences) apstākļos. Atbalsta saņēmējam ir jāpierāda, ka valsts atbalsts tam ir nepieciešams, lai tas spētu veikt tādas papildu darbības, kas pārsniedz tā ikdienas praksi un ka potenciālais atbalsta saņēmējs bez pieprasītā valsts atbalsta nevarētu īstenot un neīstenotu pētniecības projektu.   1. Augstāk minētie aspekti pētījumā pilnībā aprakstīti un pamatoti; 2. Augstāk minētie aspekti pētniecības projektā ir aprakstīti, bet aprakstā iztrūkst pienācīgas detalizācijas, lai vērtētājs varētu gūt pārliecību, ka augstāk minētie aspekti ir atbilstoši pamatoti un izskaidroti; 3. Augstāk minētie aspekti pētījumā nav aprakstīti vai pamatoti nepilnīgi un nepietiekami | Minimālais punktu skaits 1.  A: 2 punkti  B: 1 punkti  C: 0 punkti, projekts noraidāms  Kritērijs ir izslēdzošs |
| 4.3 | Pētniecības projekta iesniegumā ir skaidri aprakstīts un ir pārbaudāma:  a. komersanta finansiālā līdzdalība pētniecības projektā finansējuma intensitātei atbilstošajā apjomā;  b. finansēšanas avoti projektā paredzētajai pašu līdzfinansējuma daļai.   1. Augstāk minētie aspekti pētījumā pilnībā aprakstīti un pamatoti 2. Augstāk minētie aspekti pētniecības projektā ir aprakstīti, bet aprakstā iztrūkst pienācīgas detalizācijas, lai vērtētājs varētu gūt pārliecību, ka augstāk minētie aspekti ir atbilstoši pamatoti un izskaidroti; 3. Augstāk minētie aspekti pētījumā aprakstīti un pamatoti nepilnīgi un nepietiekami | Minimālais punktu skaits 1.  A: 2 punkti  B: 1 punkti  C: 0 punkti, projekts noraidāms  Kritērijs ir izslēdzošs |
| 4.4 | a. Pētniecības projektā ir norādīta pētniecības projekta atbilstība definētajai kompetences centra attīstības stratēģijai un  b. Pētniecības projekta iesniegumā tiek demonstrēts, ka iezīmētais zināšanu apgabals papildina kompetences centra stratēģijā izvirzītās pētniecības jomas vai arī tā īstenošanas rezultātā tiešā vai netiešā veidā tiek veicinātas inovāciju iespējas šajās pētniecības jomās   1. Augstāk minētie aspekti pētniecības projektā pilnībā aprakstīti un pamatoti; 2. Augstāk minētie aspekti pētījumā ir aprakstīti, bet aprakstā nav skaidri norādīts, kā pētījuma rezultāti atbilst kompetences centra attīstības stratēģijai un tajā noteiktajiem pētniecības virzieniem vai aprakstā nav pamatots un izskaidrots, kā jauniegūto zināšanu apgabals papildina kompetences centra stratēģijā izvirzītās pētniecības jomas vai arī kā īstenošanas rezultātā tiešā vai netiešā veidā tiek veicinātas inovāciju iespējas šajās pētniecības jomās. 3. Augstāk minētie aspekti pētniecības projektā aprakstīti un pamatoti nepilnīgi un nepietiekami | Minimālais punktu skaits 1.  A: 2 punkti  B: 1 punkti  C: 0 punkti, projekts noraidāms  Kritērijs ir izslēdzošs |
| 4.5 | Pētniecības projektā paredzētās iegūstamās zināšanas nav pieejamas citur vai ir aizsargātas, attiecīgi šo zināšanu iegūšana palielina industrijas zināšanu apjomu   1. Augstāk minētie aspekti pētniecības projektā pilnībā aprakstīti un pamatoti; 2. Augstāk minētie aspekti pētniecības projektā ir aprakstīti, bet nav skaidri norādīts, kā jauniegūtās zināšana palielina industrijas zināšanu apjomu; 3. Augstāk minētie aspekti pētniecības projektā aprakstīti un pamatoti nepilnīgi un nepietiekami | Minimālais punktu skaits 1.  A: 2 punkti  B: 1 punkti  C: 0 punkti, projekts noraidāms  Kritērijs ir izslēdzošs |
| 4.6 | Pētniecības projektā definētie mērķi ir sasniedzami   1. Augstāk minētie aspekti pētniecības projektā pilnībā aprakstīti un pamatoti; 2. Augstāk minētie aspekti pētniecības projektā ir aprakstīti, bet apraksts par definētajiem mērķiem un sasniedzamajiem rezultātiem nav pienācīgi pamatots; 3. Augstāk minētie aspekti pētniecības projektā aprakstīti un pamatoti nepilnīgi un nepietiekami | Minimālais punktu skaits 1.  A: 2 punkti  B: 1 punkti  C: 0 punkti, projekts noraidāms  Kritērijs ir izslēdzošs |
| 4.7 | Pētniecības projekta iesnieguma iesniedzēji demonstrē izpratni un vīziju par zināšanu potenciālo pielietošanas veidu un ietekmi, un demonstrētais apjoms, ietekme un ieguvumi pārsniedz paredzamās pētniecības projekta izmaksas   1. Augstāk minētie aspekti pētījumā pilnībā aprakstīti un pamatoti; 2. Augstāk minētie aspekti ir aprakstīti pētījumā, bet aprakstā vai nu nav pamatots, ka demonstrētais apjoms, ietekme un ieguvumi pārsniedz paredzamās pētniecības projekta izmaksas vai arī tas ir mazāks par paredzamajām pētniecības projekta izmaksām; 3. Augstāk minētie aspekti pētījumā aprakstīti un pamatoti nepilnīgi un nepietiekami | Minimālais punktu skaits 1.  A: 2 punkti  B: 1 punkti  C: 0 punkti, projekts noraidāms  Kritērijs ir izslēdzošs |

**Minimālais punktu** **skaits**, lai tiktu apstiprināts pētniecības projekts – **8 punkti.**

**Maksimālais punktu skaits** pētniecības projektiem – **30 punkti.**

1. **Papildus vērtēšana**

Šajā sadaļā aprakstītie kritēriji tiek izmantoti **tikai tādā gadījumā,** ja vairākiem pētniecības projektiem ir vienāds punktu skaits, bet pieejamais finansējums nav pietiekams visu pētniecības projektu apstiprināšanai. Tādā gadījumā tiek veikta šo pētniecības projektu **papildus vērtēšana**, salīdzinot tos projektus, kuriem ir vienāds punktu skaits, saskaitot iegūto punktu skaitu atbilstības kritērijos, kvalitatīvajos kritērijos, ietekmes kritērijos un izpildes kritērijos, un tiem nav pietiekams finansējums. Tad šie pētniecības projekti tiek vērtēti papildus saskaņā ar zemāk aprakstītiem kritērijiem, saskaitot kopējos punktus, priekšroku dodot tam pētniecības projekta iesniegumam, kuram ir vairāk punktu saskaņā ar šiem kritērijiem.

**Papildus vērtēšanas kritēriji vienādu punktu skaita gadījumā**

|  |  |  |
| --- | --- | --- |
| 1. | Pētniecības projekts ir saņēmis izcilības zīmogu Eiropas Savienības pētniecības un inovāciju programmā "Apvārsnis Eiropa" vai apstiprināts kā starptautisks Eiropas kopējo interešu projekts (IPCEI). | Jā: projekts ir prioritārs[[5]](#footnote-5)  Nē: projekts tiek vērtēts pēc prioritāriem projektiem  Nav izslēdzošais kritērijs. |
| 2. | Pētniecības projekta paredzēta starptautiska sadarbība:   * Ārvalstu partnera iesaiste pētniecības projektā ir vismaz 20% no kopējām pētījuma attiecināmām izmaksām; * Pētniecības idejas pieteikšanas brīdī starp pētniecības vadošo projekta īstenotāju un ārvalstu partneri ir noslēgts nodomu protokols par pētījuma īstenošanu; * Pētniecības projekta īstenotājs nodrošina ārvalstu partnera projekta izmaksu pamatojošo dokumentu tulkošanu uz latviešu valodu projekta īstenošanas laikā; * Ārvalstu partnera pārstāvis piedalās pētījuma prezentācijā.   *Pētniecības projektam jāatbilst visiem kritērija apakšpunktiem, lai tas saņemtu atbilstošo vērtējumu* *par kritērija izpildi.* | Minimālais punktu skaits 0  Jā: 5 punkti  Nē: 0 punkti  Nav izslēdzošais kritērijs. |
| 3. | Pētniecības projektā iesaistīto sadarbības partneru kompetences palielinājums - kompetences palielinājumu demonstrē lielāks tādu izmaksu īpatsvars, kas ir saistītas ar zināšanu apstrādes, ieguves vai veidošanas **aktivitātēm pašā uzņēmumā** vai ar pētniecības projektu saistītā pētniecības organizācijā:   1. 100 procenti no attiecināmo izmaksu apmēra; 2. no 85 līdz 99,99 procentiem no attiecināmo izmaksu apmēra 3. no 65 līdz 84,99 procentiem no attiecināmo izmaksu apmēra 4. no 45 līdz 64,99 procentiem no attiecināmo izmaksu apmēra 5. no 25 līdz 44,99 procentiem no attiecināmo izmaksu apmēra 6. mazāk par 25 procentiem no attiecināmo izmaksu apmēra | Minimālais punktu skaits 1.  A: 5 punkti  B: 4 punkti  C: 3 punkti  D: 2 punkti  E: 1 punkts  F: 0 punkti, projekts noraidāms  Kritērijs ir izslēdzošs |
| 4. | Pētniecības projekta **tehnoloģiskās gatavības līmenis** (TRL) līmenis pētījuma uzsākšanas brīdī:   1. 7. tehnoloģiskās gatavības līmenis 2. 6. tehnoloģiskās gatavības līmenis 3. 5. tehnoloģiskās gatavības līmenis 4. 4. tehnoloģiskās gatavības līmenis | Minimālais punktu skaits 0  A: 5 punkti  B: 3 punkti  C: 1 punkts  D: 0 punkti  Nav izslēdzošais kritērijs. |
| 5. | Pētniecības projektā ir demonstrēta pieeja un uzņēmuma kapacitāte, kas ticami noved pie jaunas tehnoloģijas vai produkta. Jauno produktu potenciālā ietekme uz nozares uzņēmumu Latvijā attiecībā pret pieprasīto finansējumu:   1. Augstāk minētie aspekti pētījumā pilnībā aprakstīti un pamatoti 2. Augstāk minētie aspekti pētījumā aprakstīti, bet apraksts nav pilnībā pārliecinošs un ticams 3. Augstāk minētie aspekti pētījumā aprakstīti un pamatoti nepilnīgi un nepietiekami | Minimālais punktu skaits 0  A: 5 punkti  B: 3 punkti  C: 0 punkti  Nav izslēdzošais kritērijs. |
| 6. | Pētījuma projekta īstenošanas rezultātā plānotais jauno produktu skaits:   1. jaunu produktu skaits vismaz 3; 2. vismaz 1, bet mazāk par 3; 3. jauni produkti nav plānoti. | Minimālais punktu skaits 0  A: 5 punkti  B: 3 punkti  C: 0 punkti  Nav izslēdzošais kritērijs. |
| 7. | Pētniecības projektā paredzēti iespējami un ticami intelektuālā īpašuma objekti:   1. Augstāk minētie aspekti pētījumā pilnībā aprakstīti un pamatoti; 2. Augstāk minētie aspekti pētījumā aprakstīti, bet apraksts nav pilnībā pārliecinošs un ticams; 3. Augstāk minētie aspekti pētījumā aprakstīti un pamatoti nepilnīgi un nepietiekami. | Minimālais punktu skaits 0  A: 5 punkti  B: 3 punkti  C: 0 punkti  Nav izslēdzošais kritērijs. |
| 8. | Pētniecības projekta ietvaros radītajam produktam ir ievērojama ietekme uz Latvijas tautsaimniecību (tās transformāciju):   1. Augstāk minētie aspekti pētījumā pilnībā aprakstīti un pamatoti; 2. Augstāk minētie aspekti pētījumā aprakstīti, bet apraksts nav pilnībā pārliecinošs un ticams; 3. Augstāk minētie aspekti pētījumā aprakstīti un pamatoti nepilnīgi un nepietiekami. | Minimālais punktu skaits 0  A: 5 punkti  B: 3 punkti  C: 0 punkti  Nav izslēdzošais kritērijs. |

Ja pētniecības projektiem saskaņā ar papildus kritērijiem ir vienāds punktu skaits, tad visi vienādo punktu skaita pētniecības projektu pieteicēji netiek apstiprināti un var atkārtoti iesniegt precizētos pētniecības projekta pieteikumus.

# **II Komercdarbības atbalsta piešķiršanas kārtība**

Pēc pētniecības projekta saņemšanas ar rīkojumu noteikts Mašīnbūves kompetences centra darbinieks vai piesaistītā ārpakalpojuma sniedzēja pārstāvis pārbauda iesniegtos dokumentus:

* vai ir iesniegti visi nepieciešamie dokumenti (pētniecības projekta apraksts, pētniecības projekta budžets, deklarācija un tās pielikums par komercsabiedrības atbilstību mazajai (sīkajai) vai vidējai komercsabiedrībai, Izziņa par pieredzi sadarbībā ar zinātniskajām institūcijām un izstrādātajiem un ieviestiem ražošanā jauniem produktiem vai tehnoloģijām, izziņa par eksporta apjomu, apliecinājums par atbalsta izmantošanas nosacījumiem, informācija par uzņēmumu, pēdējais apstiprinātais gada pārskats);
* vai aizpildītas visas nepieciešamo dokumentu sadaļas, lai nodrošinātu tālākai pētniecības projekta vērtēšanai un īstenošanai nepieciešamo informāciju;
* vai sadaļas aizpildītas tehniski pareizi, veidlapas nav mainītas.

Ja nav iesniegti dokumenti vai tiek konstatētas kļūdas, pētniecības projekta iesniedzējs tiek elektroniski informēts par pārbaudes rezultātiem, atbildīgajam darbiniekam vai ārpakalpojuma sniedzējam nosūtot e-pastu, un viņam tiek piedāvāta iespēja precizēt iesniegtos dokumentus.

Pēc veiksmīgas dokumentu pārbaudes pētniecības projekta projekts tiek nosūtīts tā zinātniskā virziena vadītājam, uz kuru pretendē iesniegtais pētniecības projekts. Zinātniskā virziena vadītājs izskata pētniecības projekta projektu no zinātniskā viedokļa, neskaidrību gadījumā informējot pētniecības projekta iesniedzēju par konstatētajām neprecizitātēm, lūdzot precizēt vai skaidrot identificētās problēmas, piedāvā pētniecības projekta iesniedzējam iespēju precizēt pētniecības projekta projektu.

Pēc zinātniskā virziena vadītāja apstiprinājuma par pētniecības projekta gatavību izvērtēšanai Mašīnbūves kompetences centra darbinieks vai piesaistītā ārpakalpojuma sniedzēja pārstāvis pārbauda pētniecības projekta iesniedzēja un pētniecības projekta atbilstību, aizpildot standartformu un vērtēšanas kritēriju formu, pievienojot izvērtēšanu apliecinošos dokumentus (piemēram, izdruku par nodokļu parādu neesamību no Valsts ieņēmumu dienesta mājas lapas, izdruku no Lursoft vai firmas.lv sistēmas par uzņēmumu u.tml.). Gadījumā, ja tiek konstatētas neatbilstības vai atbilstību nav iespējams novērtēt, pētniecības projekta iesniedzējs tiek informēts un tiek lūgts precizēt iesniegto informāciju vai sniegt nepieciešamos skaidrojumus.

Pēc sākotnējās izvērtēšanas (priekšizvērtēšanas) pētniecības projekta dokumenti kopā ar pētniecības projekta iesnieguma individuālās vērtēšanas veidlapas sagatavi, kurā izvērtēti Atbilstības jeb priekšizvērtējuma kritēriji, tiek nosūtīti pētniecības projektu atlases padomes locekļiem izskatīšanai pirms padomes sēdes.

Sēdes laikā iesniegtais pētniecības projekta projekts tiek apspriests un izvērtēts, novērtējot pētniecības projekta un tā iesniedzēja atbilstību izvirzītajiem kritērijiem, kā arī tiek veikta pētniecības projekta vērtēšana, piešķirot pētniecības projektam noteikto punktu skaitu.

Padomes sēdes laikā pētniecības projekts var tikt:

* **noraidīts**, ja tiek konstatētas neatbilstības kritērijiem vai kompetences centram nav pietiekama finansējuma pētniecības projekta īstenošanai;
* **atbalstīts** pētniecības projekta pieteikuma virzībai uz Centrālo finanšu un līgumu aģentūru (turpmāk dokumentā – CFLA);
* **atbalstīts** **ar nosacījumiem** pētniecības projekta pieteikuma virzībai uz CFLA, ja nepieciešami precizējumi vai eksperta viedoklis.

Pēc sēdes lēmums tiek noformēts protokolā, kas pēc saskaņošanas un parakstīšanas tiek nosūtīts CFLA. Pētniecības projekta iesniedzējs tiek rakstiski informēts par Padomes lēmumu un tālāko rīcību, ja pētniecības projekta atbalstīts virzīšanai uz CFLA, atbalstīts ar nosacījumu vai nepieciešama eksperta piesaiste.

Atbalsts tiek sniegts tikai tādām pētniecības projekta darbībām, kas tiek uzsāktas pēc pētniecības projekta iesnieguma iesniegšanas dienas CFLA. Izmaksu attiecināmība sākas no projekta iesnieguma vai pētniecības projekta iesnieguma iesniegšanas dienas CFLA.

Finansējumu pētniecības projekta īstenotājiem vai sadarbības partneriem piešķir CFLA pēc labvēlīga Padomes lēmuma par pētniecības projekta pieteikuma virzību uz CFLA. Lēmums par valsts atbalsta piešķiršanu ir CFLA lēmums par atbilstību komercdarbības atbalsta normām.

1. 2022.gada 05.jūlija Ministru kabineta noteikumi Nr. 418 “Latvijas Atveseļošanas un noturības mehānisma plāna 5.1.r. reformu un investīciju virziena Produktivitātes paaugstināšana caur investīciju apjoma palielināšanu P&A" 5.1.1.r. reformas "Inovāciju pārvaldība un privāto P&A investīciju motivācija" 5.1.1.2.i. investīcijas "Atbalsta instruments inovāciju klasteru attīstībai" īstenošanas noteikumi kompetences centru ietvaros” [↑](#footnote-ref-1)
2. Novērtējot pētniecības projektu pēc izklāstītajiem sešiem kritērijiem, ņem vērā gan pašas darbības (pētniecības jeb pētniecības projekta) ietekmi uz vidi, gan minētās darbības (pētniecības projektā) radīto produktu un pakalpojumu ietekmi uz vidi visā to aprites ciklā, jo īpaši apsverot minēto produktu un pakalpojumu ražošanu, izmantošanu un aprites cikla beigas. Ja kādā no sešiem izklāstītajiem kritērijiem tiek konstatēts, ka tiek radīts būtisks kaitējums, tad tiek piešķirts vērtējums “Nē” jeb nav nodrošināta principa “nenodarīt būtisku kaitējumu” ievērošana. [↑](#footnote-ref-2)
3. Sadarbība ar vismaz vienu sīko (mikro), mazo vai vidējo komersantu Regulas Nr. 651/2014 2. panta 90. punkta izpratnē un viens komersants nesedz vairāk par 70 % no kopējām attiecināmajām izmaksām [↑](#footnote-ref-3)
4. Tiek vērtēts prioritāri saskaņā ar MK noteikumu 62. punktu [↑](#footnote-ref-4)
5. Tiek vērtēts prioritāri saskaņā ar MK noteikumu 59. punktu [↑](#footnote-ref-5)